Public procurement notice: Contract Notice
Published: 2021-07-05
Buyer: Община Велико Търново
Country: BG
Contract type: Services
Procedure: Open procedure
CPV classification: 71520000: Construction supervision services | 71521000: Construction-site supervision services
Estimated value: 15833.33 BGN
Submission deadline: 2021-07-30
Award criteria: Lowest price

Technical requirements: Упражняване на строителен надзор при извършване на СМР на обект „Рехабилитация и модернизация на система за външно изкуствено осветление в жилищни квартали в община Велико Търново“
Целта на настоящата обществена поръчка е да бъде избран Изпълнител, на който Община Велико Търново да възложи изпълнението на строително-монтажните работи по проект „Рехабилитация и модернизация на системи за външно изкуствено осветление във Велико Търново“, в качеството й на бенефициент по Програма „Възобновяема енергия, енергийна ефективност, енергийна сигурност“, Процедура BGENERGY-2.001 „Рехабилитация и модернизация на общинската инфраструктура – системи за външно изкуствено осветление на общините“, по Финансовия механизъм на Европейското икономическо пространство (ФМ на ЕИП) 2014-2021 г.
Упражняване на независим строителен надзор за обект: „Рехабилитация и модернизация на система за външно изкуствено осветление в жилищни квартали в община Велико Търново“, жилищни квартали „Бузлуджа“, „Зона Б“, „Кольо Фичето“, „Картала“, в рамките на проект „Рехабилитация и модернизация на системи за външно изкуствено осветление във Велико Търново“, регистрационен номер: BGENERGY-2.001-0003-C01.
Задължения на изпълнителя (консултанта), произтичащи от ЗУТ и подзаконовите актове по прилагането му:
Консултантът трябва да изпълнява функциите, произтичащи от ЗУТ, чрез ключовите експерти, посочени в предложението му.
Консултантът изпълнява функциите на строителен надзор по смисъла на ЗУТ върху строително-монтажните работи във връзка с изпълнението на обект: „Рехабилитация и модернизация на система за външно изкуствено осветление в жилищни квартали в община Велико Търново“, жилищни квартали „Бузлуджа“, „Зона Б“, „Кольо Фичето“, „Картала“.
Строителният надзор се изпълнява в задължителния обхват съгласно изискванията на ЗУТ, Наредба № 3 от 2003г. на МРРБ за съставяне на актове и протоколи по време на строителството, с отчитане изискванията на Наредба от 2015 г. за условията и реда за влагане на строителни продукти в строежите на Република България. Услугата се извършва в съответствие със законовите правомощия и задълженията на Изпълнителя като лице, упражняващо строителен надзор на строежите и включва следните задължения и отговорности:
1. Законосъобразно започване на строежа, включително определяне на строителна линия, в 3 (три) дневен срок от съставяне на протокола за откриване на строителна линия заверка на Заповедната книга на обекта и в 7 (седем) дневен срок уведомяване на всички специализирани контролни органи за извършената заверка;
2. Съставяне и подписване на всички актове и протоколи, необходими за оценка на строежа, съгласно изискванията за безопасност и законосъобразното му изпълнение съгласно ЗУТ и Наредба №3 за съставяне на актове и протоколи по време на строителството в т.ч. упражняване на непрекъснат строителен надзор върху изпълнението на СМР;
3. Съставя и организира от името на Възложителя на всички необходими документи, искания, заявления и други документи пред компетентните органи, с оглед осъществяване на инвестиционния процес без прекъсване;
4. Контрол по спазването на изискванията на одобрения инвестиционен проект и техническата спецификация в съответствие с чл. 169 на ЗУТ
5. Приемане на изпълнените СМР в съответствие с изискванията на ПИПСМР, БДС и другите действащи нормативни документи;
6. Проверка на количеството, качеството и стойността на извършените от изпълнителя на СМР и подлежащи на заплащане видове СМР и подписване на протоколи за извършените от изпълнителя на СМР и подлежащи на заплащане видове СМР в съответствие с техническата спецификация, инвестиционния проект и изискванията на договора и приложенията му.
7. Изготвяне на Окончателен доклад съгласно чл.168, ал.6 от ЗУТ, за издаване на Удостоверение за въвеждане в експлоатация, включително технически паспорт ако е приложимо, съгласно Наредба № 5 от 2006 г. за техническите паспорти на строежите.
Срокът за отстраняване на пропуски, забележки и коментари по предадената документация е три календарни дни, считано от получаване на писмо с описаните пропуски, забележки и коментари.

Eligibility requirements: Участникът следва да е вписан в регистъра на консултантите, упражняващи дейностите по чл. 166, ал. 1, т. 1 от ЗУТ и да притежава валидно Удостоверение за извършване на строителен надзор, издадено по реда на чл. 166, ал. 2 от ЗУТ – за лица, регистрирани на територията на Република България. Съгласно чл. 60 от ЗОП, чуждестранните участници могат да са регистрирани в аналогични регистри съгласно законодателството на държавата членка, в която са установени и следва да притежават документ, удостоверяващ правото да извършват такава дейност, издаден от компетентен орган на държава - членка на Европейския съюз, или на друга държава - страна по Споразумението за Европейското икономическо пространство, съгласно чл. 166, ал. 7 от ЗУТ. Удостоверението/ лицензът да бъде придружен от списъка на екипа от правоспособните физически лица, чрез които се упражнява дейността. При подаване на офертата, изпълнението на изискването се удостоверява само с посочване на вписването в ЕЕДОП в част IV: Критерии за подбор, А. „Годност“, „Вписване в съответен професионален регистър“. Участниците, освен изискуемата информация, съгласно това поле, следва да посочат номера и срока на валидност на Удостоверението за извършване на строителен надзор. Чуждестранните лица посочват съответен еквивалентен документ, съгласно законодателството на държавата членка или на друга държава - страна по Споразумението за Европейското икономическо пространство, в която са установени. Доказателствата се представят от участника, определен за изпълнител, съгласно чл. 112, ал.1, т. 2 от ЗОП, или при поискване в хода на процедурата в случаите на чл. 67, ал. 5 от ЗОП –копие на валидно удостоверение/лиценз, съгласно чл.166, ал. 2 от ЗУТ и Наредба № РД-02-20-25 от 03.12.2012 г. за условията и реда за издаване на удостоверение за вписване в регистъра на консултантите за оценяване на съответствието на инвестиционните проекти и/или упражняване на строителен надзор, за упражняване на дейности по чл.166, ал.1, т.1 и т.2 от ЗУТ, с приложен списък на правоспособните физически лица, чрез които се упражнява дейността, освен ако тези обстоятелства са вписани в публични регистри. При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението. На основание чл.67, ал.8 от ЗОП възложителят няма да изисква документи, до които има достъп по служебен път или чрез публичен регистър, или могат да бъдат осигурени чрез пряк и безплатен достъп до националните бази данни на държавите членки. Подизпълнителите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

Award value: 15833.33